ทุจริตทำนายกฯสเปนตกกระป๋อง
4 มิถุนายน 2561 มีโค้ชชิ่งการตลาดออนไลน์ รุ่น 13 และ 14 ที่ชั้น 4 ห้องคิงคอนเฟอเรนซ์ ศูนย์การค้าพาราไดซ์ พาร์ค ถ.ศรีนครินทร์ กรุงเทพฯ ส่วน 5-6 มิถุนายน 2561 มีโค้ชชิ่งการตลาดออนไลน์สำหรับผู้สูงวัย อายุ 60-100 ปี รุ่น 2 ที่บ้านแด่แผ่นดิน ลาดกระบัง กรุงเทพฯ นำทีมโค้ชชิ่งโดย ร.ต.อ. ดร.นิติภูมิธณัฐ มิ่งรุจิราลัย สำหรับหลักสูตรผู้สูงวัย ฟรีทุกอย่างครับ ประสงค์ให้ผู้สูงวัยทันเทคโนโลยีและใช้ชีวิตอย่างมีคุณภาพผ่านโลกไซเบอร์ ทุกท่านที่เข้าอบรมเป็นสมาชิกไลน์แอทไอดี @ntp5 ซึ่งขณะนี้มีสมาชิก 32,570 ท่าน,ศุกร์ที่ผ่านมา มีฟ้าผ่าที่ราชอาณาจักรสเปน รัฐสภาสเปนลงมติไม่ไว้วางใจนายกรัฐมนตรี นายมาริอาโน ราฮอย จนต้องพ้นตำแหน่ง นายราฮอยเป็นนายกฯคนแรกที่โดนลงมติไม่ไว้วางใจนับตั้งแต่สเปนเปลี่ยนการปกครองมาสู่ระบอบประชาธิปไตย เมื่อ พ.ศ.2520,นายราฮอยเป็นหัวหน้าพรรคประชากรที่ตอนนี้มีเรื่องอื้อฉาว โดนศาลตัดสินลงโทษในคดีทุจริตเกี่ยวกับภาษี รับสินบน และฟอกเงินมากถึง 29 คน เมื่อโดนยื่นญัตติไม่ไว้วางใจ นายราฮอยชี้แจงอะไรไม่ได้ก็ต้องเดินลงจากทำเนียบบริหาร คนที่เป็นนายกรัฐมนตรีแทนคือ นายเปโดร ซานเชส หัวหน้าพรรคสังคมนิยม,การเมืองสเปนเต็มไปด้วยนักสร้างภาพ พอโดนจับได้ก็มักจะต้องออกจากตำแหน่ง ยกตัวอย่างเมื่อ พ.ศ.2557 มีพรรคการเมืองซ้ายจัดชื่อ พรรคโปเดโมส ก่อตั้งขึ้นมาโดยสัญญากับประชาชนว่า พวกตนจะเป็นตัวแทนต่อต้านพวกอภิสิทธิ์ชนทั้งทางการเมืองและเศรษฐกิจ ผู้คนทั้งประเทศหนุนพรรคนี้มากกว่า 5 แสนคน โดยมีนายปาโบล อิเกลเซียส เป็นหัวหน้าพรรค ส่วนแฟนของแกคือ นางสาวอีรีน มอนเตโร เป็นโฆษกพรรค,ผู้คนหนุนนายอิเกลเซียสและนางสาวมอนเตโร เพราะทั้งคู่คุยว่าตัวเองยากจน มีชีวิตอยู่ในอพาร์ตเมนต์ระดับกลางในย่านชนชั้นแรงงานของกรุงมาดริด เสื้อผ้าอาภรณ์ที่ใส่ก็ไม่ได้ตัดจากร้านหรูหราราคาแพง แต่ซื้อมาจากซุปเปอร์-มาร์เกต การประกาศว่าตัวเองเป็นชนชั้นล่าง มีชีวิตเหมือนคนชนชั้นแรงงานทั่วไป ทำให้คนนิยมนายอิเกลเซียสและนางสาวมอนเตโรมากขึ้นเรื่อยๆ,สื่อมวลชนสเปนคนไหนอยากดังก็ต้องไปเที่ยวแงะแซะขุดคุ้ยความเป็นจริงของนักการเมืองที่ชอบโม้ นายอิเกลเซียสหาเสียงโจมตีพวกนักการเมืองผู้มีที่พำนักพักอาศัยใหญ่โตมโหฬาร แกเคยทำให้คนสเปนกรี๊ดกร๊าดเมื่อบอกว่า นักการเมืองทั้งหลายในสภาไม่รู้ว่ากาแฟแก้วละเท่าไหร่ เพื่อจะสื่อว่าคนเหล่านี้ไม่เคยทำอะไรด้วยตัวเอง แวดล้อมไปด้วยคนรับใช้และผู้ช่วย,ไม่นานมานี้ นักข่าวไปขุดเจอว่า นายอิเกลเซียสและนางสาวมอนเตโร ซึ่งกำลังท้องลูกแฝดซื้อบ้านราคามากกว่า 6 แสนยูโร ในบ้านมีสระว่ายน้ำ มีเรือนรับรอง ไอ้ที่พูดต่อต้านอภิสิทธิ์ชนนั้นก็เพียงเพื่อสร้างความนิยม เพราะชีวิตจริงของแกก็เหมือนกับผู้คนที่แกต่อต้านนั่นแหละ,สมาชิกพรรคการเมืองของสเปนมีความเป็นเจ้าของพรรคสูง สมัยก่อนต้องมาชุมนุมกันเพื่อโหวต แต่สมัยนี้มีการลงคะแนนออนไลน์ สุดท้าย นายอิเกลเซียสและนางสาวมอนเตโรก็ต้องยอมให้สมาชิกพรรคทั้งประเทศโหวตว่าควรจะอยู่ในตำแหน่งหัวหน้าและโฆษกพรรคต่อไปอีกหรือเปล่า ผลก็คือ สมาชิกพรรคร้อยละ 68.4 ยอมให้อยู่ในตำแหน่ง และร้อยละ 31.6 โหวตให้พ้นจากตำแหน่ง,เพราะพวกนักการเมืองในรัฐบาลกลางทุจริตคอร์รัปชันกันเยอะ พวกรัฐบาลท้องถิ่นที่พยายามขอให้มีการลงประชามติแยกประเทศออกจากสเปนก็นำเรื่องนี้มาใช้หาเสียงกันใหญ่ สเปนเป็นประเทศหนึ่งซึ่งยังมีการปฏิวัติรัฐประหาร เป็นประเทศที่ทำให้ภาพลักษณ์ประชาธิปไตยของยุโรปเสียหาย ที่ดังมากๆ ก็เมื่อ พ.ศ.2524 พันโทอันโตเนียว เตเคโร โมลีนา นำสมาชิกของกองกำลังพลเรือนเข้าไปจับสมาชิกสภา 350 คนเป็นตัวประกัน โชคดีที่รัฐประหารไม่สำเร็จ ทำให้ประชาธิปไตยยังคงอยู่มาถึงปัจจุบัน นักการเมืองทำชั่ว ทุจริต ก็ถูกกลไกทางรัฐสภาโหวตขับออกไป.,นิติการุณย์ มิ่งรุจิราลัย,songlok1997@gmail.com
ศุกร์ที่ผ่านมามีฟ้าผ่าที่ราชอาณาจักรสเปน รัฐสภาสเปนลงมติไม่ไว้วางใจนายกรัฐมนตรี นายมาริอาโน ราฮอย จนต้องพ้นตำแหน่ง นายราฮอยเป็นนายกฯคนแรกที่โดนลงมติไม่ไว้วางใจนับตั้งแต่สเปนเปลี่ยนการปกครอง
สเปน,ทุจริตภาษี,มาริอาโน ราฮอย,ลงมติไม่ไว้วางใจ,เปิดฟ้าส่องโลก,ข่าวทั่วไป